L’Antic Mercat rep al Pare Noel, que arriba amb l’AV de Mestre Lope
2025-07-24

Com ja és tradició, el Pare Noel es deixarà veure per Burjassot uns dies abans de la seua arribada oficial. Serà per a assistir a la festa de Nadal que organitza l’Associació de Veïns del barri de Mestre Lope-Josep Carsí i adjacents i que, enguany, tindrà lloc dissabte que ve 14 de desembre, a partir de les 17.30 h, en l’Antic Mercat del municipi.

Els xiquets i xiquetes que vagen, podran acostar-se al Pare Noel per a xarrar una estona amb ell, explicar-li què tal s’han portat enguany i, per descomptat, entregar-li en mà les cartes que contenen els seus desitjos. Tant menuts com els seus acompanyants també rebran, com a gentilesa de l’associació de veïns, una tassa de xocolate calent i algun dolç per a berenar.